
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН МИРАВАЙ СУДЙИСЕМ 
ҪИНЧЕН" САККУНӖН 11 СТАТЙИНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи нарӑс уйӑхӗн 19-мӗшӗнче
йышӑннӑ

1 статья
Чӑваш Республикин "Чӑваш Республикин миравай судйисем ҫинчен" 2000 ҫулхи пуш уйӑхӗн 3-мӗшӗнчи 2 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2000, 33 №; 2001, 39 №; 2004, 60 №; 2005, 62 №; 2008, 76 №; 2010, 86 №; 2012, 92 (I том), 94 №-сем; Чӑваш Республикин Саккунӗсен пуххи, 2013, 3, 7 №-сем; 2015, 2 №; 2017, 2 №; "Республика" хаҫат, 2018, раштав уйӑхӗн 26-мӗшӗ; 2021, утӑ уйӑхӗн 1-мӗшӗ, юпа уйӑхӗн 27-мӗшӗ; 2022, раштав уйӑхӗн 22-мӗшӗ; 2023, ака уйӑхӗн 
26-мӗшӗ) 11 статйине ҫакӑн пек улшӑнусем кӗртес:
1) 2-мӗш пункта ҫакӑн пек ҫырса хурас:
"2. Чӑваш Республикин Министрсен Кабинечӗ полномочи панӑ Чӑ-ваш Республикин ӗҫ тӑвакан органӗ (малалла – полномочиллӗ орган) миравай судья аппарачӗн тытӑмне тата штат расписанине Чӑваш Республикинчи Судьясен канашӗпе ҫыхӑнса ӗҫлесе палӑртать.
Миравай судья аппарачӗн тытӑмӗн тата штат расписанийӗн, миравай судья аппарачӗн тытӑмне тата штат расписанине улшӑнусем кӗртнисен проекчӗсене (малалла – тытӑм тата штат расписанийӗн проекчӗсем) полно-мочиллӗ орган вӗсене полномочиллӗ орган ертӳҫи виза лартнӑ кунран пуҫласа виҫӗ кун хушшинче Чӑваш Республикинчи Судьясен канашне пӑхса тухма ярса парать. 
Миравай судья аппарачӗн тытӑмне тата штат расписанине палӑртас, миравай судья аппарачӗн тытӑмне тата штат расписанине улшӑнусем кӗр-тес ӗҫе полномочиллӗ орган килӗшсе татӑлнине илнӗ хыҫҫӑн е тата Чӑваш Республикинчи Судьясен канашӗ тӑратнӑ асӑрхаттарусемпе сӗнӳсене пӑхса тухнин кӑтартӑвӗсем тӑрӑх пурнӑҫлать.
Полномочиллӗ орган тытӑм тата штат расписанийӗн проекчӗсене пӑхса тухма ярса панӑ кунран пуҫласа вун пилӗк кун хушшинче Чӑваш Республикинчи Судьясен канашӗнчен хурав илмен чухне тытӑм тата штат расписанийӗн проекчӗсем пирки килӗшсе татӑлнӑ шутланать.";
2) 4-мӗш пункта ҫакӑн пек ҫырса предложенисем хушса хурас: "Вӗсене Чӑваш Республикин патшалӑх граждан службин класс чинӗсене параҫҫӗ. Миравай судья аппарачӗн ӗҫченӗсем Чӑваш Республикин патшалӑх граждан службин должноҫӗсем шутланман должноҫсене йышӑнма пултараҫҫӗ.".

Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

